Държавен вестник, бр. 73, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  73
Приложение № 19
Програма
за надзор и контрол на болестта Треска от За-
паден Нил в България през 2016 – 2018 г.
1. Идентификация на програмата: 
Държава членка: Република България
Заболяване: Треска от Западен Нил
Период на изпълнение: 2016 – 2018 г.
Референции към този документ: Закон за ве-
теринарномедицинската дейност
Контактно лице (име, телефон, факс, имейл): 
• Д-р Симона Чакърова – ръководител НРЛ 
„Син език по преживните животни“ и НРЛ 
„Африканска чума по конете“, НДНИВМИ
• тел.: +359 2 934 54 02; 
• e-mail: simona.tchakarova@hotmail.co.uk
2. Исторически данни за епизоотологията на 
заболяването в Република България:
За пръв път антитела срещу Треска от Западен 
Нил в България са установени през 60-те години 
на XX век. През 1978 г. чрез имунофлуоресцен-
тен метод вирусът е установен в кръвосмучещи 
насекоми. 
От 1974 до 1994 г. антитела срещу Треска от 
Западен Нил са констатирани в серумни проби 
от едри и дребни преживни животни, магарета, 
кокошки и хора, произхождащи от цялата терито-
рия на страната. За посочения период причини-
телят на заболяването е изолиран неколкократно 
от зайци, кокошки и комари.
Извършените през последните пет години 
проучвания показват, че съществува ежегодна 
интродукция на вируса на територия на страната. 
За периода 2010 – 2014 г. циркулация на инфекци-
ята е установена в четири високорискови региона 
на страната: с. Дуранкулак и гр. Шабла (Добрич), 
гр. Тутракан (Силистра) и с. Старо Оряхово (Вар- 
на). Извършените проучвания за посочения пе-
риод се основават на лабораторно изследване 
на кръвни проби от сентинелни животни (ед-
нокопитни и домашни птици от кокошев вид) и 
включва набор от серологични методи: ELISA 
(скрийнинг тест), серумнеутрализационен тест 
(потвърдителен тест) и IgM ELISA (доказване на 
ранни антитела към инфекцията в серуми от ед-
нокопитни). 
През 2015 г. антитела срещу Треска от Запа-
ден Нил при сентинелни животни са установени 
както в четирите региона с доказана циркула-
ция, така и в нововключените за текущата година 
рискови региони: гр. Русе, гр. Видин, гр. Лом, 
гр. Козлодуй и гр. Свиленград. В допълнение ви-
русът на Треска от Западен Нил, принадлежащ 
към линия 2, е установен в проби от диви птици 
от сем. Враноподобни от гр. София. Резултатите 
от извършените в гр. София серологични проуч-
вания показват наличие на антитела при диви 
птици, еднокопитни животни и кучета. 
На фигура 1 е изобразено географското раз-
пространение на случаите на Треска от Западен 
Нил за периода 2010 – 2015 г. въз основа на серо-
логични и вирусологични изследвания.
Фиг. 1. Установени случаи на Треска от Западен 
Нил в България за периода 2010 – 2015 г.
3. Описание на програмата:
Програмата включва:
• Лабораторно изследване на кръвни проби 
от сентинелни животни (еднокопитни и до-
машни птици от кокошев вид) за откриване 
на антитела срещу вируса на Треска от За-
паден Нил.
• Лабораторно изследване на кръвни проби от 
диви птици и кучета за откриване на ан-
титела срещу вируса на Треска от Западен 
Нил.
• Лабораторно изследване на кръвни проби, 
суспензии от вътрешни органи и главен мо-
зък и сборни проби от комари за откриване 
на генома на вируса на Треска от Западен 
Нил.
• Лабораторно изследване на кръвни проби, 
суспензии от вътрешни органи и главен мо-
зък за откриване на вируса на Треска от За-
паден Нил.
• Морфологичен анализ на улови от комари.
• Клинични обследвания на възприемчиви 
животни.
• Унищожаване на домашни водоплаващи 
птици (гъски и патици), показващи клиника 
на заболяването и с положителен резултат 
за доказване на фрагменти на вирусна РНК 
за съответния животновъден обект.
• Унищожаване на труповете на умрели от 
Треска от Западен Нил диви птици при ла-
бораторно доказана циркулация на вируса в 
диви птици от съответното населено място.
• Третиране с инсектициди на животновъдни 
обекти и биотопи на векторите на Треска 
от Западен Нил в случай на възникване на 
огнище на заболяването (съвместно с РЗИ).
4. Мерки съгласно програмата.
4.1. Обобщение на мерките съгласно програ-
мата.
Период на изпълнение на програмата: 
1.01.2016 – 31.12.2018 г.
X Контрол       
Х Лабораторно изследване
Х Ентомологичен надзор
Х Клинични прегледи
Х Убиване на животни (гъски и патици) с 
клинични признаци за болестта